આ વર્ષે ગૌરીવ્રત કરનારી બાળાઓ ખાઈ શકશે મન ભરીને ડ્રાયફ્રૂટ્સ, સૂકામેવાની કિંમતમાં થયો છે આટલો મોટો ઘટાડો - GSTV
1 જુલાઇથી ગૌરીવ્રતનો પ્રારંભ થવા જઈ રહ્યો છે ત્યારે આ વખતે સારી બાબત એ છે કે ડ્રાયફ્રુટના ભાવમાં વધારો થયો નથી. સૂકામેવાનાં ભાવમાં વધારો થવાને બદલે કિલોએ 100થી 300 રૂપિયા સુધીનો ઘટાડો જોવા મળી રહ્યો છે.
અષાઢ સુદ અગિયારસથી એટલેકે 1 જુલાઈથી બાલિકાઓ ગૌરીવ્રત કરશે અને ત્યારબાદ તેરસથી જયાપાર્વતી વ્રતની શરુઆત થશે. વ્રત દરમિયાન પાંચ દિવસ મોળુ ખાઇ ઉપવાસ કરવામા આવે છે. કાજુ-બદામ જેવા ડ્રાયફ્રુટસ તેમજ ફળો ખાવામા આવે છે. સામાન્ય રીતે એવું જોવા મળતું હોય છે કે ગૌરીવ્રતને કારણે ડ્રાયફ્રુટના બજારમાં તેજી આવે છે પરંતુ આ વખતે સારી બાબત એ છે કે ડ્રાયફ્રુટના ભાવમાં વધારો થયો નથી ઊલટાનું ઘટાડો જોવા મળ્યો છે. અમદાવાદમાં કાલુપુર કરિયાણા અને ડ્રાયફ્રુટ બજારના વેપારીઓનું કહેવું છે કે આ વખતે ડ્રાયફ્રુટનું બજાર વધવાને બદલે ઘટી ગયું છે માલનો મોટાપાયે ભરાવો ગ્રાહકોમાં ઘટાડાને કારણે ભાવમાં કિલોએ 100 થી 300 સુધીનો ઘટાડો થયો છે
અમદાવાદ કાલુપુર કારીયાના અને ડ્રાયફ્રુટ બજારમાં સુકામેવાના ત્રણ મહિના પહેલાંના અને વર્તમાન ભાવ પર નજર કરીએ તો,
ડ્રાયફુટસ ત્રણ મહિના પહેલાના ભાવ હાલના ભાવ
કાજુ 960 થી 2000 760 થી 1600
બદામ 700 થી 10,000 600 થી 1000
અખરોટ 580 થી 1000 460 થી 800
અંજીર 1400 થી 2000 1200 થી 1600
ખારેક 300 થી 400 240 થી 360
વર્તમાન સમયે મોટાભાગની વસ્તુઓમાં ભાવ વધારો થઈ રહ્યો છે ત્યારે ડ્રાયફ્રુટના ભાવમાં થોડો ઘટાડો થતાં ગૌરી વ્રત કરનારી છોકરીઓને થોડો ફાયદો થશે.
breaking news gujaratiCHEAPCoronavirusDryFruitsExodusGujarat samachargujarati newsgujarati news liveIsolationLatest News in Gujaratilive gujarati newslockdownnews in gujarationline news gujarati livePricequarantine
સુરતમાં કોરોનાનો કહેર વધતા તંત્રએ કોમ્યુનિટી હોલમાં 182 બેડની હોસ્પિટલ ઉભી કરવાનો લીધો નિર્ણય
ભુજ : ખનીજચોરી અંગે કાર્યવાહી કરવા ગયેલી પોલીસ પર 200 થી વધુના ટોળાએ કર્યો હુમલો, ગામમાં સન્નાટો છવાયો